Bluetooth audio issues - Club Crosstrek | Subaru XV Crosstrek Forums
10-27-2018, 04:58 AM #1
« 2018 crosstrek premium Xm | 4 inch tweeters » Passiespele 2020 en Bederftoer
Passiespele 2020: Bederftoer na Duitsland en Frankryk
23 Jun 2020 - 04 Jul 2020
Opvoerings begin op 16 Mei 2020. Elke Dinsdag, Donderdag, Vrydag, Saterdag en Sondag
sal opvoerings plaasvind tot 4 Oktober 2020.
Passiespele en Bederftoer na Duitsland en Frankryk
Ons vertrek van OR Tambo Lughawe na Europa.
Ons land op Frankfurt Lughawe. [Ons kry etes en drankies tydens die vlugte.] Hier wag ons luuksebus vir ons by die lughawe. (Ons ry die hele tydperk met hierdie bus.)
Ons ry na Worms, waar ons kortliks die beroemde Reformasie standbeeld (Luther Monument) besoek. Ons ry ook na die oudste Joodse begraafplaas in Europa. Hier dateer die oudste grafsteen uit die jaar 1058.
Ons ry hierna na die universiteitstad Heidelberg, een van die mooiste stede in Duitsland.
Ons slaap vanaand in Heidelberg. (Ons gee vir elke toerlid ‘n aandete-subsidie van 15 euro.)
Na ‘n vroeë ontbyt kan ons heerlik in Heidelberg rondstap en selfs bo na die ou Kasteel toe loop. (Vir die ouer knieë is daar gelukkig ‘n Bergbahn tot bo!) Vandaar het mens ‘n asemrowende uitsig oor die Ou Stad en die Neckar rivier.
Later ry ons Frankryk toe. Ons besoek dan die idilliese middeleeuse stadjie Riquewihr wat deel is van die wynroete in die Elsass. Daar is dan ‘n heerlike geleentheid vir diegene wat wil, om met die mooiste roete deur die wingerde heen, vanaf die buurdorpie Mittelwihr na Riquewihr, te stap! [as die weer dit toelaat].
Na die genotvolle tyd in Riquewihr, gaan slaap vanaand in Colmar wat ook in die Elsass geleë is.
Colmar, Freiburg, Triberg
Vanoggend het ons almal eers vrye tyd om deur die strate van Colmar te stap. Daar is die pragtigste vakwerkhuisies denkbaar!.
Dan ry ons verder na Freiburg wat in die Swartwoud geleë is. Freiburg is ook ‘n universiteitstad.
Dit is ‘n gerestoureerde stad uit die Middeleeue met ‘n baie besondere karakter. Ons slaap vanaand hier.
Ons ry noord vandag, deur die Swartwoud tot by die oulike dorpie Triberg wat onder andere bekend is vir sy waterval. Maar eintlik is die dorpie beroemd vir sy pragtige koekoek-horlosies. (Daar wag dalk ‘n spesiale een net vir jou!)
In Schönach, naby Triberg, is een van die wêreld se grootste koekoek-horlosies. Ons moet dit beslis gaan besigtig!
Hierna vat ons die pad deur pragtige natuur na die Bodensee. Op pad daarheen ry ons verby “Die Berg” by Hohentwiel – dit is ‘n uitgewerkte vulkaan in die Hegau distrik van Baden-Württemberg.
Vanaand slaap ons naby die Bodensee.
Ons ry na Konstanz aan die Bodensee. Ons vaar ook na Mainau, die wonderlike blomme-eiland in die Bodensee.
Ons besoek vandag die dorpies Meersburg en Lindau.
Ons ry verder na die pragtige Alpe in die Vorarlberg. Ons ry tot in die beroemde ski-dorpie Lech waar ons vanaand slaap.
Ons geniet by Lech ‘n rit die berg op met die Sesselbahn (‘n kabelspoor met ‘n enkele bankie waarop mense sit).
Op die berg gaan ons ook ‘n maklike staproete volg en iets lekker kouds drink by die bergrestaurant. Dan vertrek ons na ons hotel naby Seefeld. Ons ry die pragtige roete so tussendeur die Vorarl-gebergtes. Vanaand wag ‘n smaaklike driegangmaaltyd op ons wag.
Partnach Gorge, Zugspitze
Na ontbyt ry ons vanoggend na die Partnach Gorge (kloof) naby Garmisch-Partenkirchen. As die kloof begaanbaar is, gaan ons daar besoek aflê (onthou om waterdigte klere aan te trek!)
Hierna ry ons na die hoogste Alpe-spits in Duitsland, die Zugspitze, wat daar naby geleë is. Hier gaan ons aangename vrye tyd deurbring, totdat ons moet vertrek terug na ons hotel toe by Seefeld.
Hierna gaan ons weer in ons hotel by Seefeld oornag.
Na ontbyt ry ons na Füssen waar die beroemde sprokiesagtige Neuschwanstein Kasteel van Koning Ludwig II is.
Ons besoek die kasteel slegs buite – dit is in die allermooiste natuur geleë – ‘n fotograaf se droom!
Na heerlike vrye tyd in die natuur, vertrek ons terug in die rigting van ons hotel. By die besondere viooldorpie, Mittenwald (waar eeue lank al vioolmakers woon) gaam oms dan stilhou en sorgeloos in hierdie skilderagtige dorpie rondstap. Hier is ook ‘n interessante vioolmuseum met ‘n goeie versameling stryk- en ander instrumente. Om van die heerlike straatkafee’tjies nie eers te praat nie!
Later ry ons na ons hotel daar naby.
Vandag is die groot dag! Ons ry vroeg na Oberammergau. Ons het almal eers vrye tyd om al die uitstalware en die besondere, beskilderde huisies te besigtig, voordat ons die middag en aand die Passiespel bywoon. Tydens pouse kry ons almal aandete by die teater.
Na afloop van die opvoering ry ons terug na ons hotel daar naby.
Ons vertrek weer vroegoggend, nou na die Chiemsee. Hier vaar ons per boot na die beroemde Herreneiland. Hier besoek ons die pragtige Herrenchiemsee Paleis van Koning Ludwig II (met ‘n toergids deur die hele paleis).
Ons sit hierna ons reis voort na München, waar ons vanaand ‘n heerlike aand met Umpah-blaasmusiek, tipiese Duitse kos en bier in die beroemde Hofbräuhaus gaan geniet!
vanaand weer in München.
Ons geniet vanoggend nog vir oulaas ‘n interessante stadsbesigtigingstoer van München. Daarna is daar tyd om vir oulaas inkopies te doen en die stad op jou eie te geniet.
Laat middag ry ons na die lughawe toe vanwaar ons vanaand per vliegtuig na Suid-Afrika vertrek.
Ons land vanoggend op OR Tambo Lughawe in Johannesburg as ‘n groep mense wat werklik in Europa verryk is .
Die verwagte WinskoopToerprys van hierdie wonderlike toer is R45,990 pp
LW Geen bybetalings tydens ons toer nie!
* Jou kaartjie vir die Passiespel in die Passiespel-teater, wat ‘n program en ‘n aandete insluit.
* Aandetes of ‘n subsidie van 15 euro per persoon vir ‘n aandete elke dag
257 keer gelees, 1 keer gelees vandag
Bespreking : Passiespele 2020: Bederftoer na Duitsland en Frankryk